Thorin Oakenshield

Thorin Oakenshield (ia: Thorin Quercescuto, nate in le anno 2770 TEThe Lord of the Rings, volumine 3 (Le Retorno del Rege), arbore familial del reges del nanos in Appendice A morte in 2941 TE) es un nano de Terra Medie qui es un personage in le romance Le Hobbit per J.R.R. Tolkien. Ille es le granfilio del rege de nanos Thror cuje dominio, le Regno Sub le Monte (alsi appellate Erebor), era destruite per le dracon Smaug qui capturava le tresor del regno in le anno 2770The Lord of the Rings, volumine 3 (Le Retorno del Rege), Appendice B (chronologia), Tertie Epocha, anno 2770, quando Thorin era un nano adolescente.

Postea, le jovene Thorin ha ganiate le nomine de Oakenshield (oaken shield in anglese significa "scuto de querco") in un batallia contra goblines in le qual, post le destruction de su scuto, ille ha prendite un grande branca de un querco e usava lo como un scuto.

Plus que un seculo e medie depost, in le anno 2941, instigate per le mago Gandalf, ille ha ducite un partita de 12 altere nanos e Bilbo Baggins (un hobbit) pro le reprisa del tresor. Pro adjutar les, Gandalf ha date a Thorin un un mappa que Gandalf ha recipite multe annos ante ab Thrain, le patre de Thorin e filio de Thror. Iste mappa includeva un entrantia secrete in le monte.

Post multe adventuras le partita veniva al monte. Smaug era occidite, le tresor recuperate, e le Regno Sub le Monte restorate, ma al precio del morte de multe individuos includente Thorin, qui ha morite in un battalia contra goblines.The Lord of the Rings, volumine 3 (Le Retorno del Rege), Appendice B (chronologia), Tertie Epocha, anno 2941

In le serie de filmes adaptate ab le romance que era dirigite per Peter Jackson, le actor Richard Armitage jocava le parte de Thorin.


 Referentias 

Categoria:Personages de Le Senior del Anellos
Categoria:Terra Medie
Categoria:J. R. R. Tolkien
Categoria:Le Hobbit